Magyarokkal rajtol a strandkézilabda-vb
Szerdától vasárnapig Rio de Janeiróban rendezik meg az idei férfi és nõi strandkézilabda-világbajnokságot. Az eseményen a magyarok két válogatottal képviseltetik magukat, miután a nyári németországi Európa-bajnokságon mind a férfi, mind a nõi együttes kivívta a részvétel jogát.
Az Európa-bajnoki ezüstérmes magyar férfi válogatott a kontinensbajnok Spanyolországgal, az vb-4. Horvátországgal, a világbajnoki bronzérmes Oroszországgal és Bahrainnal került egy csoportba, a tavalyi Világjátékokon a 2., az idei Európa-bajnokságon a 6. helyen végzett nõi válogatottunk pedig az Eb arany- és bronzérmesével (Németország és Horvátország), valamint a vb-3. Olaszországgal, továbbá Dominikával veszi fel a küzdelmet.

A csoportokból az elsõ négy helyen végzõ válogatott jut a középdöntõbe, ahol egy mérkõzésen dõl el az elõdöntõbe kerülés (a csoportelsõk a negyedikekkel, a másodikak a harmadikokkal kerülnek szembe.)

A magyar nõi strandkézilabda válogatott kerete:
Pásztor Rita (Nagyatád BHC), Szélesi Melinda (Beach Girls), Varga Brigitta (Ferrecirk), Kévés Renáta (Ferrecirk), Dr. Karsai Dóra (Nagyatád BHC), Hingyi Beatrix (Ferrecirk), Balogh Piroska (Ferrecirk), Megyes Ildikó (Beach Girls), Simon Orsolya (Szenyoriták), Pavelekné Kovács Judit (Ferrecirk).
Szövetségi kapitány: Neukum Tamás
Edzõ: Mihály Attila.

A magyar férfi strandkézilabda válogatott kerete:
Jakab István (Salgótarjáni SÉK), Hajdú Tamás (Hyundai Letenye), Kovács Péter (Erima Dabas), Németh Zoltán (Erima Dabas), Köteles Gyula (Winterthur BHC), Ocsovai Zsolt (Erima Dabas), Báthori Gábor (Winterthur BHC), Dr. Warvasovszki Donát (Winterthur BHC), Császár Ferenc (Hyundai Letenye), Burik Máté (Erima Dabas)
Szövetségi kapitány: Kakas János
Edzõ: Vártok Ákos.